Ukuzalwa kweSILO: UMagasela nezindaba ezimnandi eNdlunkulu kaZulu - Bayede NewsHome » Ukuzalwa kweSILO: UMagasela nezindaba ezimnandi eNdlunkulu kaZuluUMagasela, owayewugalagala lomthandazi, wathi qhamu thulasha eSigodlweni sakomkhulu. Kwaba sengathi uyaphupha, waphefumula sakuphumula. Uhambo olwalusuka eGoli lwalulude lukhathaza kodwa kwacaca ukuthi sekufeziwe – useze wafika lapho isithunywa sasimkhombe khona. Leli kwase kuyithuba lokuba adlulisele umlayezo emndenini waseNdlunkulu.Wazethula ngenhlonipho wacela ukuba angeniswe. “Nina bakomkhulu, ukuhlwa sekungificile. Isisu somhambi asingakanani singangenso yenyoni,” washo ngezwi eliphansi. Ngale kokunanaza wemukelwa wakhonjiswa indlu yokuphumula. Phela eNdlunkulu izihambi zazinganqatshelwa, imfundiso kwaZulu ithi ihlonipha lapho ingeyokwendela khona.Akwethusanga-ke ukubonakala kwalo mthandazi waseGoli eSigodlweni ngakusasa. Wathi esehlangana neSilo uBhekuzulu wabe esethula umlayezo awuphathiswe abaphansi okwaba yindaba eyabathatha abaseNdlunkulu. Wayekhuluma ngezwi elixakile elinokujula kwendida ngesikhathiethula isipholofethosakhe. “Emzaneni eduze kwezimayini zegolide, ngiphuphe lesi Sigodlo siseduze kwezihlahla eziningi. Bengingayazi ukuthi le ndawo ikuphi, kwaba nezwi elithi: ‘Hamba uye kwaDlamahlahla! Hamba,’ lasho liphindelela.belalela bekhungathekile. “Kuleli phupho ngitshelwe ukuthi ngilandele ifu, elinjengenkungu. Kule nkungu kuqhamuke isithombe sowesifazane osemncane.” UMagasela wanqaphaza ikhanda lakhe njengomuntu ozama ukucabangisisa, wabe esekhomba uMaMtshali owayesanda kungena endlini. “Nguye lo okumele abe ngumzanyana wengane.”Ingane yabe isiqanjwa kuthiwa uZwelithini. Lesi kwabe kuyiSILO samaZulu esihlanganisa iminyaka engama-72 kulo nyaka.Kucashunwe encwadini ethi King of Goodwill, kwengezwa ngombiko wentatheli yeBayede.nguSolwazi u-Otty Nxumalo Jul 27, 2020
